CELEX: 32009R0366
Language: lv
Date: 2009-05-05 00:00:00
Title: Komisijas Regula (EK) Nr. 366/2009 ( 2009. gada 5. maijs ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Lapin Poron liha (ACVN))

6.5.2009   
            
            
               LV
            
            
               Eiropas Savienības Oficiālais Vēstnesis
            
            
               L 112/3
            
         KOMISIJAS REGULA (EK) Nr. 366/2009
   (2009. gada 5. maijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Lapin Poron liha (ACVN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 5. punktu,
   tā kā:
   
               (1)
            
            
               Saskaņā ar Regulas (EK) Nr. 510/2006 6. panta 2. punktu un pamatojoties uz tās pašas regulas 17. panta 2. punktu Eiropas Savienības Oficiālajā Vēstnesī
                   (2) tika publicēts Somijas pieteikums par nosaukuma Lapin Poron liha reģistrēšanu.
            
         
               (2)
            
            
               Komisijai 2008. gada 26. jūnijā saskaņā ar Regulas (EK) Nr. 510/2006 7. pantu tika iesniegts Zviedrijas paziņojums par iebildumu. Iebildums pamatots ar minētās regulas 7. panta 3. punkta pirmās daļas a), c) un d) apakšpunkta nosacījumiem. Zviedrija savā paziņojumā par iebildumiem argumentē, ka nav ievēroti minētās regulas 2. pantā paredzētie nosacījumi par reģistrēšanu, ka attiecīgā nosaukuma reģistrēšana apdraudētu jau pieņemtu nosaukumu, zīmolu vai produktu pastāvēšanu un ka attiecīgais nosaukums faktiski ir vispārīgs.
            
         
               (3)
            
            
               Komisija atzina minēto iebildumu par pamatotu un 2008. gada 4. augusta vēstulē aicināja attiecīgās dalībvalstis panākt vienošanos atbilstīgi to iekšējām procedūrām.
            
         
               (4)
            
            
               Komisija 2009. gada 27. februārī saņēma paziņojumu par sešu mēnešu laikā panāktu vienošanos starp Somiju un Zviedriju. Ņemot vērā minēto vienošanos, Zviedrija neiebilst pret to, ka nosaukums Lapin Poron liha tiek reģistrēts. Ir nolemts, ka marķēšanas nosacījumi attiecībā uz tādu ziemeļbriežu gaļu vai ziemeļbriežu gaļas produktiem, kuru izcelsme ir Zviedrijas Lapzemē, tiks īstenoti saskaņā ar Regulas (EK) Nr. 510/2006 13. panta nosacījumiem.
            
         
               (5)
            
            
               Ar vienošanos netiek grozīti dokumenti, kas publicēti saskaņā ar Regulas (EK) Nr. 510/2006 6. panta 2. punktu. Nosaukums Lapin Poron liha jāieraksta reģistrā saskaņā ar minētās regulas 7. panta 4. punktu,
            
         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 5. maijā
      
         
            Komisijas vārdā —
         
            Komisijas locekle
         
         Mariann FISCHER BOEL
      
   
   
      (1)  OV L 93, 31.3.2006., 12. lpp.
   
      (2)  OV C 19, 25.1.2008., 22. lpp.
   PIELIKUMS
   Līguma I pielikumā uzskaitītie lauksaimniecības produkti, kas paredzēti lietošanai pārtikā
   
      1.1. grupa.   Svaiga gaļa (un subprodukti)
   
   SOMIJA
   
      Lapin Poron liha (ACVN)